Gert er ráð fyrir að Landsafl hf. , sem er í 80% eigu ÍAV , Íslenskra aðalverktaka hf. og 20% eigu Landsbankans , verði skráð á Verðbréfamarkaði Íslands í lok næsta árs . Landsafl hefur það á stefnuskrá sinni að eignast , byggja , reka og leigja fasteignir , og að sögn Stefáns Friðfinnssonar , forstjóra ÍAV , á félagið nú þegar fasteignir fyrir um 3,5 milljarða króna og er Höfðabakki 9 stærsta einstaka fasteignin . Að auki á félagið 60% í Holtagörðum og ýmsar aðrar fasteignir sem eru í útleigu , bæði skrifstofu - og iðnaðarhúsnæði . Eins og greint hefur verið frá í Morgunblaðinu hafa Landsafl og Landssíminn stofnað eignarhaldsfélagið Tækniakur hf. , sem gert hefur kaupsamning við Orkuveitu Reykjavíkur um kaup á lóð og fasteignum Orkuveitunnar við Suðurlandsbraut 34 og Ármúla 31 , en þangað munu höfuðstöðvar Símans flytja eftir tvö ár . Stefán Friðfinnsson sagði í samtali við Morgunblaðið að samstarfið við Símann um uppbyggingu á þessu svæði væri þáttur í vexti fasteignafélagsins Landsafls , sem væri sannfært um að þessi kaup séu áhugaverð . " Þáttur Landsafls í þessu er í samræmi við þá stefnu félagsins að auka við sig Í fasteignarekstri , og gert er ráð fyrir að undirbúningur framkvæmda hefjist núna . NÚ ÞEGAR Orkuveitan er með núverandi húsnæði á leigu og verður næstu tvö árin , en það er gert ráð fyrir að samhliða verði hafin bygging aðalbyggingarinnar sem er stór skrifstofubygging á horni Grensásvegar og Suðurlandsbrautar , auk annarar uppbyggingar á lóðinni . Við gerum ráð fyrir að byggingaframkvæmdir hefjist síðla þessa árs , " sagði Stefán . Aðspurður sagði hann það óákveðið hvort ÍAV komi að uppbyggingunni , en gera megi ráð fyrir að verkið verði boðið út . " Það er ekkert sérstaklega inni í samkomulaginu við Landssímann að ÍAV annist framkvæmdir , en við verðum hins vegar kannski bjóðendur . Þetta er út af fyrir sig sérstakt félag sem ætlar sér að byggja með sem hagkvæmustum hætti og það getur meira en verið að ÍAV Aðalverktakar komi þar að , en það er ekki umsamið að ÍAV Aðalverktakar byggi þetta , " sagði Stefán